

 **Anexă**

**la Hotărârea nr. 189/2024**

**JUDEȚUL CLUJ INSPECTORATUL ŞCOLAR**

**CONSILIUL JUDEȚEAN JUDEȚEAN CLUJ**

**PROTOCOL DE COLABORARE**

Prezentul protocol de colaborare stabileşte cadrul general al parteneriatului între Județului Cluj - Consiliul Județean Cluj și Inspectoratul Școlar Județean Cluj, în vederea premierii elevilor și profesorilor cu rezultate deosebite în anul școlar 2023-2024.

**ART. I. PĂRŢILE PROTOCOLULUI**

**JUDEȚUL CLUJ - CONSILIUL JUDEȚEAN CLUJ,** cu sediul în Cluj-Napoca, Calea Dorobanților nr. 106 judeţul Cuj, CIF: 4288110, tel: 0372.64.00.00, fax: 0372.64.00.70, e-mail: infopublic@cjcluj.ro, cjc@cjcluj.ro, reprezentat prin **Președinte Alin TIȘE**

și

**INSPECTORATUL ȘCOLAR JUDEȚEAN CLUJ,** cu sediul în municipiul Cluj-Napoca, str. Argeș nr. 24, județul Cluj,CIF 448566, tel. 0264.59.46.72, fax .0264.59.28.32, e-mail: contact@isjcj.ro, reprezentat prin **Inspector Școlar General Marinela MARC**

**ART. II. TEMEI LEGAL**

* art. 173 alin. (1) lit. e) și alin. (5) lit. a) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
* Legea învățământului preuniversitar nr. 198/2023, cu modificările și completările ulterioare;
* Hotărârea Guvernului nr. 2.192/2004 pentru aprobarea Normelor metodologice privind finanţarea şi administrarea unităţilor de învăţământ preuniversitar de stat;
* Hotărârea Consiliului Județean Cluj nr. 20/2024 privind aprobarea bugetului general propriu al Județului Cluj pe anul 2024;
* Hotărârea Consiliului Judeţean Cluj nr. 180/2024 pentru completarea Hotărârii Consiliului Judeţean Cluj nr. 29/2024 privind nominalizarea unor sume din bugetul local al Județului Cluj pe anul 2024;

**ART. III. OBIECTUL PROTOCOLULUI**

Obiectul protocolului îl constituie colaborarea Județului Cluj cu Inspectoratul Școlar Județean Cluj, în vederea premierii elevilor și profesorilor din Județul Cluj care au obținut premii la olimpiadele și concursurile naționale și internaționale în anul școlar 2023-2024 și a cadrelor didactice care i-au pregătit, precum și pentru premierea elevilor din Județul Cluj care au obținut în anul 2024 media 10 la examenul de Bacalaureat și examenul de Evaluare Națională.

**Art. IV. DURATA PROTOCOLULUI**

Prezentul Protocol intră în vigoare la data semnării lui de către părţi şi se încheie în data de 31.12.2024.

Părţile pot denunţa unilateral prezentul Protocol de Parteneriat comunicând manifestarea lor de voinţă în acest sens celeilalte părţi, prin scrisoare cu confirmare de primire.

**Art. V. OBLIGAŢIILE PĂRŢILOR:**

Județul Cluj va aloca suma de 350 mii lei reprezentând contribuţie la premierea elevilor și profesorilor cu rezultate deosebite în anul școlar 2023-2024, conform obiectului prezentului protocol. În vederea premierii, Inspectoratul Școlar Județean Cluj va transmite documentele justificative cuprinzând lista elevilor și profesorilor, precum și alte documente.

Inspectoratul Școlar Județean Cluj va menţiona parteneriatul cu Județului Cluj, atât în timpul premierii, cât și anterior şi ulterior desfăşurării premierii, în toate materialele de promovare şi în comunicatele mass-media.

Județul Cluj poate asigura materiale de prezentare și promovare a județului în vederea distribuirii către participanți.

Ambii parteneri vor asigura o colaborare eficientă şi constantă între părţi, în vederea desfăşurării în bune condiţii a activităţilor anterior menţionate.

**Art. VI. DIPOZIŢII FINALE**

Completarea şi/sau modificarea prezentului protocol poate fi făcută numai cu acordul scris al ambelor părţi prin act adiţional.

Părţile convin ca eventualele litigii care pot apărea în legătură cu prezentul protocol să fie soluţionate pe cale amiabilă, în caz contrar, competenţa de soluţionare revenind instanţelor judecătoreşti competente, potrivit legii.

Toate comunicările referitoare la punerea în practică a protocolului, se vor face în scris prin e-mail, fax sau poştă.

Prezentul protocol s-a încheiat astăzi, \_\_\_\_\_\_ 2024, în două exemplare originale, câte unul pentru fiecare parte.

 **PREȘEDINTE INSPECTOR ȘCOLAR GENERAL**

 **ALIN TIȘE MARINELA MARC**

 **Director General**

 **Cristina Șchiop**

 **Director executiv**

 **Ștefan Iliescu**

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**